Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 606/13/8802	Košice I, 18.12.2013
EEČ : 2-63-27-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: konateľ
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obvinená XXXXX
- vyhlásila, že spáchala skutok, pre ktorý je stíhaná a ktorý spočíva v tom, že dňa 10.9.2013 v čase okolo 16.05 hod. v Košiciach po ul. XXXXX cesta viedla osobné motorové vozidlo zn. BMW, EČV : KE XXXXX smerom k ul. Sládkovičovej, kde odbočovala vľavo v okamihu kedy bola predchádzaná vodičom motocykla zn. Yamaha 750, EČV: KE XXXXX a vošla do jeho jazdnej dráhy, čím porušila ustanovenie § 19 ods. 1 zákona č. 8/2009 Z. z. o cestnej premávke, pričom došlo k zrážke a následnému pádu motocyklistu XXXXX, ktorý pri nehode utrpel ľahké zranenia, a to pomliaždenie chrbta pravej nohy a hrudnej chrbtice ťažšieho stupňa s dobou liečenia a práceneschopnosti 16 dní,

- dopravnú nehodu nahlásila v poisťovni Allianz - Slovenská poisťovňa, a.s., kde je vozidlo povinne zmluvne poistené, v ktorej si poškodený uplatní náhradu spôsobenej škody z titulu bolestného a škodu spôsobenú na motocykle,

- dňa 13.12.2013 zložila na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 200,-€, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: konateľ
realizované policajtom Odd.výkonu služby DI OR PZ XXXXX pod spisovou značkou ORP-248/DI-KE-2013.
dňa 10.9.2013 v čase okolo 16.05 hod. v Košiciach po ul. XXXXX cesta viedla osobné motorové vozidlo zn. BMW, EČV : KE XXXXX smerom k ul. Sládkovičovej, kde odbočovala vľavo v okamihu kedy bola predchádzaná vodičom motocykla zn. Yamaha 750, EČV: KE XXXXX a vošla do jeho jazdnej dráhy, čím porušila ustanovenie § 19 ods. 1 zákona č. 8/2009 Z. z. o cestnej premávke, pričom došlo k zrážke a následnému pádu motocyklistu XXXXX, ktorý pri nehode utrpel ľahké zranenia, a to pomliaždenie chrbta pravej nohy a hrudnej chrbtice ťažšieho stupňa s dobou liečenia a práceneschopnosti 16 dní

Odôvodnenie: 
	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-248/DI-KE-2013 zo dňa 8.10.2013 bolo začaté trestné stíhanie a dňa 13.11.2013 vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinená a poškodený dňa 17.12.2013 uzavreli dohodu o zmieri, z ktorej je zrejmé, že obvinená dopravnú nehodu nahlásila príslušnej poisťovni, kde je vozidlo povinne zmluvne poistené, v ktorej si poškodený uplatní náhradu spôsobenej škody z titulu bolestného a škodu spôsobenú na motocykle.
Obvinená XXXXX slobodne, vážne, zrozumiteľne a určito vyhlásila, že spáchala skutok, pre ktorý je stíhaná a svoje konanie oľutovala. Zo spáchania skutku je obvinená usvedčovaná výpoveďou poškodeného a taktiež závermi znaleckého posudku z odboru cestnej dopravy z ktorého vyplýva, že príčinou vzniku dopravnej nehody bolo, že obvinená sa pri odbočovaní vľavo nepresvedčila, či nie je predchádzaná nejakým vozidlom a motocyklistovi náhla skrížila dráhu, čím mu vytvorila náhlu prekážku. Obvinená svojim konaním porušila dôležitú povinnosť uloženú jej ako vodičovi podľa zák. č. 8/2009 Z .z. o cestnej premávke, a to ustanovenie § 19 ods. 1 o tom, že vodič pri odbočovaní nesmie ohroziť vodiča idúceho za ním a pri odbočovaní je povinný dbať na zvýšenú opatrnosť.
Obvinená zložila na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 200,- €, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	Obvinená a poškodený s týmto spôsobom vybavenia veci vyslovili súhlas.
	Pokiaľ ide o osobu obvinenej, tak táto nebola doposiaľ súdne trestaná a v evidenčnej karte vodiča má len jeden záznam za priestupok. Na základe týchto skutočností možno uviesť, že u obvinenej ide iba o jednorázové vybočenie mimo zákona, z inak jej bezúhonného života.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci .

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. (§ 185 od. 2 Tr. por.)

JUDr. Jana Redayova
prokurátorka